Koronavirus: Tsjeggië in geheel afgesluitPraag (Argieffoto) (Foto: lawyergaoge/Pixabay) Die Tsjeggiese Republiek verbied toegang tot die land van enige uitlanders en sy eie burgers en permanente inwoners word ook verbied om oorsee te reis in ŉ poging om die verspreiding van die nuwe koronavirus te beperk. Eerste minister Andrej Babis het Vrydag gesê die beperkings tree van Maandag in werking. Spesiale maatreëls en uitsonderings word gemaak vir pendelaars wat binne 50 km van die grens met Duitsland en Oostenryk werk, vragmotorbestuurders en diplomate. Uitlanders met permanente burgerskap in Tsjeggië sal steeds die land kan binnekom, maar nie die land kan verlaat tot verdere kennisgewing nie. Persone wat van Duitsland, Switserland, Oostenryk en 12 ander sogenaamde “risikogebiede” moet dadelik vir twee weke in isolasie geplaas word. Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.